26 જાન્યુઆરીના રોજ વિવિધ સ્થળે બોમ્બ બ્લાસ્ટ કરવાની ધમકી માત્ર રાજસ્થાનના મંત્રીઓને જ મળી છે. આ સિવાય દેશના અન્ય કોઇ રાજ્યના કોઇ મંત્રીને આવો ધમકીભર્યો મેઇલ મળ્યો નથી. આનાથી એવા સવાલો પણ ઉદભવી શકે છે કે શું આતંકવાદીઓ માત્ર દેશને ભયભીત કરવા માગે છે? આથવા આતંકવાદીઓ દેશની પોલીસને ગેરમાર્ગે દોરવા માગે છે, તેઓની યોજના અન્ય રાજ્યમાં બ્લાસ્ટ કરવાની હોય અને તેમણે રાજસ્થાનના મંત્રીઓને ધમકીભર્યો મેઇલ કરીને સમગ્ર તંત્રને દિશાવિહિન કરી રહ્યા હોય. હવે જોવાનું એ રહ્યું કે દેશની પોલીસ આતંકીઓની ધમકીથી કેવી રીતે પાર પડી શકે છે.